****

**U partnerstvu sa Opštinom Sokolac**

**OPŠTINA SOKOLAC U PARTNERSTVU SA RAZVOJNIM PROGRAMOM UJEDINJENIH NACIJA RASPISUJE:**

**JAVNI POZIV ORGANIZACIJAMA CIVILNOG DRUŠTVA/NEVLADINIM ORGANIZACIJAMA**

**ZA PREDAJU PRIJEDLOGA PROJEKATA**

**U SKLOPU PROJEKTA REGIONALNI PROGRAM LOKALNE DEMOKRATIJE NA ZAPADNOM BALKANU (ReLOaD)**

ReLOaD je regionalni projekat kojeg finansira **Europska unija (EU)**, a implementira **Razvojni program Ujedinjenih nacija (UNDP)** u šest zemalja/teritorija Zapadnog Balkana i to: Albanija, Republika Sjeverna Makedonija, Bosna i Hercegovina, Crna Gora, Kosovo\*[[1]](#footnote-2)i Srbija.

Opština Sokolac i projekat ReLOaD pozivaju sve organizacije civilnog društva (OCD)/nevladine organizacije (NVO) iz Bosne i Hercegovine da dostave prijedloge projekata koji su u skladu sa razvojnim ciljevima Opštine Sokolac a koji su navedeni u dokumentu „Strategija razvoja Opštine Sokolac 2013.-2020.“, iz sljedećih prioritetnih oblasti:

1. Unaprijeđenje kulturnih i sportskih sadržaja na području opštine Sokolac,

2. Projekti koji podržavaju i promovišu uključivanje svih socijalno isključenih kategorija stanovništva u aktivnosti u zajednici (sa posebnim akcentom na djecu, omladinu, porodice povratnika, stara i iznemogla lica te osobe sa poteškoćama u razvoju),

3. Projekti koji promovišu odgovoran odnos prema prirodi i unaprijeđenju kvaliteta života,

4. Projekti koji promovišu afirmaciju slobode, tolerancije i drugih etničkih vrijednosti,

5. Aktivnosti edukacije i razvijanja vještina za korisnike organizacija civilnog društva iz oblasti ruralnog razvoja i poljoprivredne proizvodnje

**Iznosi sredstava za odobrene projekte će biti od 10.000 KM do 70.000 KM. Jedna organizacija civilnog društva može podnijeti više projektnih prijedloga s tim da je maksimalan novčani iznos sredstava koja mogu biti dodijeljena za implementaciju projekata jednoj organizaciji civilnog društva tokom ukupnog trajanja ReLOaD projekta (tri godine) 120.000 KM.**

**Opština Sokolac i UNDP zadržavaju pravo da ne dodijele sva raspoloživa finansijska sredstva u slučaju da projektni prijedlozi ne zadovoljavaju zadane kriterije.**

**Dužina trajanja svakog projekta može biti od pet (5) do devet (9) mjeseci. Izabrani projekti se trebaju realizovati u periodu avgust 2019. – april 2020. godine.**

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrovane OCD i NVO (udruženje/udruga ili fondacija), u skladu sa važećim zakonskim propisima u Bosni i Hercegovini.

**Sve zainteresovane organizacije civilnog društva detaljne informacije o uslovima za apliciranje i kriterijima za finansiranje projekata mogu pronaći u Smjernicama za aplikante u okviru javnog poziva.**

**PREUZIMANJE DOKUMENTACIJE:**

Sve potrebne informacije i elektronska verzija cijelog paketa prijavne dokumentacije može se naći na web stranici: [www.ba.undp.org](http://www.ba.undp.org), kao i na web stranici Opštine Sokolac [www.opstinasokolac.net](http://www.opstinasokolac.net)

Dokumentacija za prijavu na javni poziv za Opštinu Sokolac također se može preuzeti **od 13. maja do 24. juna 2019. godine,** slanjem zahtjeva sa nazivom zainteresovane organizacije na e-mail: [registry.ba@undp.org](mailto:registry.ba@undp.org); [sladjana.vukojicic@opstinasokolac.net](mailto:sladjana.vukojicic@opstinasokolac.net), [srdjana.kosoric@gmail.com](mailto:srdjana.kosoric@gmail.com), ili lično preuzimanjem na sljedećoj adresi: Opština Sokolac

Kancelarija br.11, Ul. Glasinačka 13, 71 350 Sokolac.

**INFORMATIVNE SESIJE:**

* Za zainteresovane predstavnike OCD planiran je **trodnevni trening „Upravljanje projektnim ciklusom (PCM)“** od **13. do 15. maja 2019. godine** **sa početkom u 10,00 sati u Visokoj školi biznisa**. Za učešće na treningu neophodno je izvršiti prijavu putem email na [sladjana.vukojicic@opstinasokolac.net](mailto:sladjana.vukojicic@opstinasokolac.net), [srdjana.kosoric@gmail.com](mailto:srdjana.kosoric@gmail.com).
* Informativni sastanak sa zainteresovanim organizacijama „**Otvoreni dan**“ će biti održan **23. maja 2019. godine od 11,00 do 12,00 sati sali Skupštine opštine Sokolac.** Potencijalni aplikanti će tokom sastanka biti detaljnije upoznati sa pozivom, načinom prijavljivanja, kriterijima, itd.
* Predstavnicima OCD će biti pružena dodatna pomoć konsultanta Mentora prvi sastanak sa mentorom planiran je za **23. maj 2019. godine sa početkom u 12,00 sati u sali Skupštine opštine Sokolac.** Dodatni sastanci koje organizuje mentor sa OCD/NVO će se takođe održavati javno, a raspored će, uključujući datum i vrijeme, biti objavljen putem Opštinske web stranice. U svrhu transparentnosti zapisnici sa održanih sastanaka sa mentorom će biti objavljeni na stranici Opštine Sokolac. Na ovaj način će se omogućiti da informacije budu dostupne za OCD/NVO koje nisu bile u mogućnosti da prisustvuju sastancima sa mentorom.
* Pitanja u vezi sa javnim pozivom se mogu postaviti putem e-mail adrese [registry.ba@undp.org](mailto:registry.ba@undp.org)sa naznakom za ReLOaD projekat. Pitanja se mogu postavljati do **18. juna 2019. godine**. Odgovori na upite će biti dostavljeni u pisanoj formi unutar tri radna dana od primanja upita.
* Osim toga, dostupan je i dokument, „Informacije o čestim greškama“, koji daje pregled najčešćih grešaka, kao i druge dokumente javnog poziva, kao i „Često postavljana pitanja (FAQ)“. Oba dokumenta su rezultat ranije objavljenog poziva u Opštini Sokolac i odnose se na nove podnosioce zahtjeva kako bi se izbjegli isti ili slični prekršaji tokom ovog poziva.

**PREDAJA APLIKACIJA:**

Ispunjena aplikacija (sa kompletnom zahtjevanom dokumentacijom) se mora dostaviti **u tri (3) primjerka u štampanoj formi i jednoj elektronskoj kopiji (CD ili USB)** u zatvorenoj koverti preporučenom poštom ili lično tokom radnih dana (ponedjeljak – petak), u periodu od 8 do 15 sati na sljedeću adresu, sa naznakom za ReLOaD projekat:

Opština Sokolac

Kancelarija br.11

Ul. Glasinačka 13

71 350 Sokolac

Rok za predaju aplikacija je **24. jun 2019. godine, do 15,00 sati**. Aplikacije dostavljene nakon navedenog roka će biti razmatrane jedino u slučaju da poštanski žig ukazuje na datum i vrijeme slanja prije zvaničnog isteka roka.

Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i navod **“Ne otvarati prije zvaničnog otvaranja”**.

O primljenoj pošiljci u Opštini će se voditi uredna evidencija i izdavati potvrde o prijemu.

Svi aplikanti koji su predali prijedloge projekata, koji su prihvaćeni ili odbijeni, će biti obavješteni u pisanoj formi o odluci u vezi sa njihovim prijedlogom projekta u roku od 30 dana od dana zatvaranja javnog poziva. Rezultati će biti objavljeni na: [www.ba.undp.org](http://www.ba.undp.org), te na web stranici Opštine Sokolac (www.opstinasokolac.net), kao i na oglasnoj ploči Opštine. Organizacije čiji projekti budu odobreni će biti dužne da ih prevedu na engleski jezik i dostave donatoru prije potpisivanja ugovora.

1. \*Ova oznaka ne dovodi u pitanje stavove o statusu i u skladu je sa Rezolucijom UNSCR 1244/1999 i Mišljenjem Međunarodnog suda pravde o kosovskoj Deklaraciji o nezavisnosti. [↑](#footnote-ref-2)